《江城与秋岩同赋》
宋代·董嗣杲

江柳青青暗古津，悲歌不独是商人。
愁生独醉重关晚，梦破相思故国春。
声迹衰迟难应世，山林枯朽易全身。
归期渺邈徒怀想，怨鸟花梢叫月频。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。